proxectonos/corpus_dominio_legal_administrativo_tmp huggingface dataset:
24/01/2011 | Administración LocalMunicipal
Bergondo
Secretaría
Solicitude

EDICTO Por D. Laurent Sulleva Nestor, en representación de CERRAMIENTOS INDUSTRIALES CORUÑA, S. L., solicitouse desta Alcaldía licenza municipal para a instalación de almacén de materiais de construción e oficinas, a ubicar na parcela F-9/F-10, nave B, do polígono industrial de Bergondo, deste concello, cumprindo o disposto no apartado a), do número 2, do art.30 do Regulamento de Actividades Molestas, Insalubres, Nocivas e Perigosas de 30 de novembro de 1961, sométese a información pública polo período de dez días hábiles, a fin de que durante o mesmo –que empezará a contarse desde o día seguinte ó da inserción do presente edicto no Boletín Oficial da Provincia– poida examinarse o expediente, no Servizo de Urbanismo deste Concello, polas persoas que dalgún xeito se consideren afectadas pola actividade que se pretende instalar e formular por escrito as reclamacións ou observacións que estimen oportunas. Bergondo, 11 de xaneiro de 2011. A alcaldesa Alejandra Pérez Máquez
24/01/2011 | Administración LocalMunicipal
Mesía
Aprobación definitiva orzamento 2011

Aprobado inicialmente polo Pleno o orzamento xeral municipal e a plantilla de persoal para o exercicio económico de 2011 en sesión celebrada o día 21 de decembro de 2010, e tras estar exposto ó público durante o prazo de quince días mediante anuncio publicado no Boletín Oficial da Provincia número 243, de 23 de decembro de 2010, non habéndose presentado reclamación algunha contra o mesmo, considerarse definitivamente aprobado de conformidade co disposto no artigo 169.1 do Real Decreto Lexislativo 2/2004, de 5 de marzo. Ós efectos da súa entrada en vigor, ao abeiro do artigo 169.4 do RDL 2/2004, faise público o seu resumo por capítulos, así como a plantilla de persoal: ESTADO DE INGRESOS ESTADO DE GASTOS PLANTILLA DE PERSOAL DO CONCELLO DE MESÍA A) FUNCIONARIOS DE CARREIRA B) PERSOAL LABORAL TEMPORAL C) PERSOAL EVENTURAL Contra a aprobación definitiva do orzamento poderase interpoñer recurso contencioso-administrativo nos prazos e forma establecidos na normativa reguladora da citada xurisdición, de conformidade co establecido no artigo 171 do RDL 2/2004, de 5 de marzo. En Mesía, 17 de xaneiro de 2011. O alcalde Asdo. Mariano Iglesias Castro
24/01/2011 | Administración LocalMunicipal
Ares
Edicto de información pública

Aprobación inicial do estudo de detalle de iniciativa particular para reaxustar as aliñacións da mazá norte da Avda. do Mazote contra Avda. de Redes EDICTO DE INFORMACIÓN PÚBLICA Segundo acordo adoptado pola Xunta Municipal de Goberno do Concello de Ares de data 13 de xaneiro de 2011 polo que se aproba inicialmente o estudo de detalle para reaxustar as aliñacións da mazá norte da Avda. do Mazote contra Avda. de Redes, de iniciativa privada, presentado por Promar Orzán S. L., sométese a información pública polo prazo de 20 días, aos efectos oportunos. Ares, a 18 de xaneiro de 2011. O ALCALDE-PRESIDENTE D. Julio Ignacio Iglesias Redondo
24/01/2011 | Administración LocalMunicipal
Cedeira
Incoacción de expedientes para baixa de oficio no Padrón Municipal de Habitantes. (Menores de idade). Resolución de Alcaldía núm.21 do 12.01.2011

Tendo coñecemento esta alcaldía de que as persoas que se relacionan a continuación non residen no domicilio no que figuran inscritos na folla padronal ou neste municipio e en base ao establecido no artigo 72 do Real Decreto 2612/1996, de 20 de decembro, polo que se modifica o Regulamento de Poboación e Demarcación Territorial das Entidades Locais aprobado polo Real Decreto 1690/1986, do 11 de xullo, comunícaselles que: - Procedeuse a incoación de oficio dos expedientes coa finalidade de dalos de baixa no padrón municipal de habitantes deste municipio, por non cumprir os requisitos establecidos no artigo 54 do mencionado Regulamento. - Intentada a notificación individual non se puido levar a cabo por descoñecemento do seu domicilio actual. - Faise público este anuncio e concédeselles aos interesados un prazo de dez días hábiles a contar dende o día seguinte da publicación do presente anuncio no BOP, para manifestar se están ou non de acordo coa baixa, podendo, neste último caso, alegar e presentar os documentos e xustificacións que estimen oportunas, acreditando que é neste ou noutro municipio no que residen o maior número de días ao ano. No caso de que non se efectúen alegacións, a baixa só poderá levarse a cabo transcorrido o prazo sinalado para o efecto, co informe favorable do Consello de Empadroamento. Os expedientes con toda a súa documentación poden ser consultados no Departamento de Estadística do Concello sito na rúa Real, 15 de luns a venres en horario de 9:00 a 14:00 horas. Cedeira, 12 de xaneiro de 2011 O Alcalde José Luis Vergara Rey
24/01/2011 | Administración LocalMunicipal
A Pobra do Caramiñal
Aprobación definitiva da modificación da Ordenanza reguladora do servizo de axuda no fogar do Concello da Pobra do Caramiñal

Aprobada inicialmente polo Pleno deste Concello, na sesión ordinaria celebrada o día 7 de outubro de 2010, a modificación da Ordenanza reguladora do servizo de axuda no fogar do Concello da Pobra do Caramiñal, e sometida a información pública por un período de trinta días mediante anuncio publicado no BOP número 202, de 22 de outubro de 2010, sen que fose presentada durante o citado período alegación algunha, procédese á publicación íntegra do texto normativo a efectos de súa entrada en vigor, unha vez transcorrido o prazo previsto no art.65.2 da Lei 7/1985, de 2 de abril, Reguladora das Bases de Réxime Local. – Suprímense os apartados 3, 4 e 5 do artigo 4.5, quedando o mesmo co tenor literal seguinte: Artigo 4.5. En ningún caso poderán formar parte das actuacións desenvolvidas polo servizo: – A realización de actividades que non fosen incluídas no proxecto de intervención e no acordo de servizo recollidos no artigo 10.° deste regulamento. – Actuacións que, polo seu carácter sanitario, deban en todo caso ser realizadas por persoal facultativo, tales como curas persoais, inxeccións, sondaxes, podoloxía e todas aquelas referentes á saúde. Na Pobra do Caramiñal, a 11 de xaneiro de 2011 O alcalde Asdo. Isaac V. Maceiras Rivas
24/01/2011 | Administración LocalMunicipal
Arteixo
Servizos Económicos
Remisión publicación padrón da taxa pola ocupación da vía pública con postos da feira correspondente ao período impositivo do exercicio 2011

Por Resolución da Alcaldía de data 20 de xaneiro de 2011, acordouse: PRIMEIRO: Aproba-lo padrón da TAXA POLA OCUPACION DA VÍA PÚBLICA CON POSTOS DA FEIRA, correspondente ao período impositivo do exercicio 2011, no que constan 61 recibos por un importe de OITO MIL OITOCENTOS VINTE E CATRO EUROS E CINCUENTA CÉNTIMOS (8.824,50 €), que comeza por ANGEL VENTURA SAYADI ALBORNOZ e remata por IVAN ANDRES EVA YOLANDA ERRAZTI LOSTRES, segundo o seguinte detalle: CARGO Nº 1/11 PARA COBRO EN XANELA (A TRAVÉS DAS ENTIDADES COLABORADORAS).36. recibos por.5.461,65.€ PARA COBRO POR DOMICILIACIÓN BANCARIA (A TRAVÉS DE CAIXA GALICIA).25. recibos por.3.362,85.€ SEGUNDO: Expoñer ó público tódolos datos incorporados ó padrón que se aproba, mediante edicto que se debe publicar no Boletín Oficial da Provincia e no taboleiro de anuncios da Corporación. Esta exposición, por prazo de quince días dende a correpondente publicación, servirá de notificación colectiva a tódolos contribuíntes, nos termos establecidos no artigo 102.3 da Lei 58/2003, do 17 de decembro, Xeral Tributaria. TERCEIRO: Contra as liquidacións incorporadas ó Padrón tódolos interesados poderán interpor RECURSO DE REPOSICIÓN ante esta Alcaldía, segundo o disposto no artigo 14.2 do RDL 2/2004, do 5 de marzo, polo que se aproba o texto refundido da Lei reguladora das licendas locais, no prazo DUN MES contado dende o día seguinte ó remate da exposición ó público do Padrón. A interposición do recurso non suspende a eficacia das liquidacións correspondentes, agás que se solicite a suspensión e se presente garantía nos termos establecidos no apartado i) do precepto anteriormente mencionado. O recurso entenderase desestimado se non se resolve expresamente no prazo de un mes dende a súa interposición. Contra a desestimación presunta do recurso poderase interpor RECURSO CONTENCIOSO-ADMINISTRATIVO ante o Xulgado do Contencioso-Administrativo de A Coruña, no prazo de dous meses, dende a notificación da resolución expresa, ou de seis meses dende que se produza a desestimación presunta, tal como establece o artigo 46.1 da Lei 29/1998, do 13 de xullo, reguladora da xurisdicción contencioso-administrativa. Tamén se poderá interpor calquera outro recurso que se estime conveniente. Arteixo, 20 de xaneiro de 2011 A ALCALDESA, Por delegación, decreto nº 2363/08 Asdo.: Argimiro Rodríguez Torres CONCELLEIRO DE ECONOMÍA E FACENDA
24/01/2011 | Administración LocalMunicipal
Camariñas
Delegación das funcións da Alcaldía os días 19 e 20 de xaneiro de 2011

ANUNCIO DECRETO DA ALCALDÍA DELEGANDO FUNCIÓNS DECRETO. –Por ter que ausentarme da Alcaldía os días 19 e 20 de xaneiro de 2011, de conformidade co disposto no artigo 23.3 da Lei 7/1985, do 2 de abril, reguladora das bases de Réxime local; no artigo 63 da Lei 5/1997, do 22 de xullo, de Administración local de Galicia; e no artigo 47 do Real decreto 2568/1986, do 28 de novembro, polo que se aproba o Regulamento de organización, funcionamento e réxime xurídico das entidades locais, nesta data DISPOÑO: PRIMEIRO. Delegar as funcións da Alcaldía, durante os días 19 e 20 de xaneiro de 2011, na 1.ª tenente de alcalde, D.ª Sandra Insua Rial. No suposto de producirse a vacante, ausencia ou enfermidade do anteriormente indicado, as referidas funcións pasarían automáticamente aos demais tenentes de alcalde, segundo a orde de nomeamento. No suposto que o abaixo asinante alcalde se reincorporase ás súas funcións antes de ter transcorrido o período expresado no apartado núm.1 da parte resolutiva de este Decreto, a presente delegación quedaría automáticamente revogada. SEGUNDO. Notificar a presente Resolución aos interesados, procedéndose a súa publicación no taboleiro de edictos da Corporación e no Boletín Oficial da Provincia, dándose conta ao Pleno da Corporación na primeira sesión que se celebre. Camariñas, o 17 de xaneiro de 2011. O alcalde Asdo.: Manuel Valeriano Alonso de León
24/01/2011 | Administración Autonómica
Xunta de Galicia
Consellería de Economía e Industria
Departamento Territorial da Coruña
Número de expediente: IN407A 293/2010

Resolución do 5 de xaneiro de 2011, do Departamento Territorial da Consellería de Economía e Industria da Coruña, pola que se autoriza administrativamente e se aproba o proxecto de execución da instalación eléctrica no concello da Coruña (expediente 1N407A 293/2010). Visto o expediente para outorgamento de autorización administrativa e de aprobación do proxecto de execución da instalación eléctrica que a seguir se cita: Solicitante: Unión Fenosa Distribución, S. A. Enderezo social: Avda. de Arteixo, 171, 15007 - A Coruña. Denominación: L. M. T. S. a C. S. r/ Curie II, n.° 8. Situación: concello de A Coruña. Características técnicas: Liña eléctrica de media tensión subterránea a 15/20 kV, de 194 m de lonxitude, en condutor RHZ1 de 240 mm 2 Al, coa orixe no C. T. Tageasa e final na L. M. T. S. a C. S. Airtel, pasando polo C. S. particular de Macdonald’s. Concello da Coruña. Cumpridos os trámites ordenados na Lei 54/1997, do 27 de novembro (BOE n.° 285), do sector eléctrico, e no título VII, capítulo II, do Real decreto 1955/2000, do 1 de decembro (BOE n.° 310), polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, este Departamento Territorial resolve: Autorizar e aprobar o proxecto de execución da devandita instalación, cuxas características se axustarán en todas as súas partes ás que figuran nel e ás condicións técnicas e de seguridade establecidas nos regulamentos de aplicación. Esta autorización outórgase sen prexuízo das concesións e autorizacións que sexan necesarias, de acordo con outras disposicións que resulten aplicables e, en especial, as relativas á ordenación do territorio e ao ambiente. A instalación executarase nun prazo non superior a un ano, contado a partir da data desta resolución. Contra esta resolución poderase interpor recurso de alzada ante o conselleiro de Economía e Industria no prazo dun mes, contado a partir do día seguinte ao da notificación desta resolución; tamén se poderá interpor calquera outro recurso que se considere pertinente. A Coruña, 5 de xaneiro de 2011. Tristana Moraleja Gómez Xefa territorial da Coruña
24/01/2011 | Administración LocalMunicipal
Irixoa
Notificación colectiva da taxa de abastecemento do segundo semestre de 2010

NOTIFICACIÓN COLECTIVA PADRÓN TAXA SERVIZO DE ABASTECEMENTOS DE IRIXOA, MÁNTARAS E VERÍS, 2.º SEMESTRE 2010 Mediante acordo da Xunta de Goberno Local deste Concello, adoptado en sesión do 14-1-2011, aprobouse o padrón da taxa polo servizo de abastecementos de auga potable de Irixoa, Mántaras e Verís, 2.º semestre 2010, procédese á notificación colectiva de tales liquidacións (72), de conformidade co establecido no art.102.3 da Lei 58/2003, do 17 de decembro, xeral tributaria, así como da previsión de cobranza (art.88 do Regulamento Xeral de Recadación). PRAZO DE INGRESO EN PERÍODO VOLUNTARIO: do 1 de febreiro ao 31 de marzo do 2011, ambos os dous incluídos. Transcurrido este período iniciarase o período executivo, no cal determínase o dereito ao percibo dos recargos establecidos no art.28 da Lei Xeral Tributaria, sen prexuízo dos intereses de demora e custas de procedemento. FORMA DE INGRESO: na Tesourería municipal, ben na caixa do Concello ou nas contas municipais en Caixa Galicia e Banco Santander. O que se pon no coñecemento público e dos suxeitos pasivos das liquidacións, aos efectos de notificación colectiva, reseñando que contra as mesmas cabe interpoñer recurso de REPOSICIÓN no prazo de 1 MES, contado dende o seguinte á presente publicación, diante da Xunta de Goberno Local; unha vez resolto o anterior, de xeito expreso ou presunto, poderase interpoñer o recurso CONTENCIOSO-ADMINISTRATIVO diante do Xulgado do Contencioso-Administrativo da Coruña, no prazo de 2 MESES, que se contará a partir do día seguinte da recepción da notificación da resolución do anterior (no caso de resolución presunta o prazo sería de 6 meses). Todo elo sen perxuízo de que poida exercitar, no seu caso, cualquera outro recurso que se estime procedente. A interposición dos recursos non suspende a eficacia administrativa das liquidacións. Irixoa, 17 de xaneiro de 2011. O alcalde O secretario-interventor Antonio Deibe Sanmartín Alejandro Alonso Figueroa
24/01/2011 | Administración LocalMunicipal
Culleredo
Urbanismo
Apertura de peixaría

EDICTO Expediente 82/2010 D.ª Megan Louise Krzysztof Garvizu solicitou unha licenza municipal para a instalación e apertura dunha peixaría nun local situado na rúa Alcalde Electo Carballo, núm.44A-baixo, da parroquia de Rutis. De conformidade co disposto no artigo 12.2 da Ordenanza reguladora das licenzas de actividade e apertura publicada no BOP núm.107, do 13.05.2009, o expediente sométese a información pública durante un prazo de 20 días co fin de que os afectados pola actividade que se pretende instalar poidan examinalo na Secretaría do Concello e formular por escrito as reclamacións ou observacións que estimen oportunas. Culleredo, 11 de xaneiro de 2011. O concelleiro de Urbanismo, Asdo.: Ricardo Seoane Candamio P. D. (Resolución do 02.07.2007. BOP núm.176, do 01.08.2007)
24/01/2011 | Administración LocalMunicipal
Brión
Aprobación definitiva orzamento 2011 e cadro de persoal

Quedando definitivamente aprobado polo Pleno deste Concello o orzamento para o exercizo económico do ano 2011 por acordo adoptado en sesión celebrada o día 22 de decembro de 2010, unha vez transcorrido o prazo de exposición pública, sen se ter presentado alegación ninguna, en cumprimento do que dispón o artigo 169.3 do texto refundido da Lei reguladora de facendas locais, faise público que o antedito orzamento ascende, tanto en gastos como en ingresos, á contía de ( 4.973.855,11 euros ), correspondendo a cada capítulo as cantidades que de seguido se expresan, segundo o seguinte detalle: En dita sesión, acordouse tamén aprobar o cadro de persoal desta Corporación, que queda establecido da seguinte forma: Brión, 17 de xaneiro de 2011. O Alcalde. Asd. José Luis García García.
24/01/2011 | Administración LocalMunicipal
Cedeira
Incoación de expedientes para baixa de oficio no padrón municipal de habitantes. Resolución da Alcaldía número 20, do 12.1.2011

ANUNCIO Tendo coñecemento esta alcaldía de que as persoas que se relacionan a continuación non residen no domicilio no que figuran inscritos na folla padronal ou neste municipio e en base ao establecido no artigo 72 do Real Decreto 2612/1996, de 20 de decembro, polo que se modifica o Regulamento de Poboación e Demarcación Territorial das Entidades Locais aprobado polo Real Decreto 1690/1986, do 11 de xullo, comunícaselles que: – Procedeuse a incoación de oficio dos expedientes coa finalidade de dalos de baixa no padrón municipal de habitantes deste municipio, por non cumprir os requisitos establecidos no artigo 54 do mencionado Regulamento. – Intentada a notificación individual non se puido levar a cabo por descoñecemento do seu domicilio actual. – Faise público este anuncio e concédeselles aos interesados un prazo de dez días hábiles, a contar dende o día seguinte da publicación do presente anuncio no BOP, para manifestar se están ou non de acordo coa baixa, podendo, neste último caso, alegar e presentar os documentos e xustificacións que estimen oportunas, acreditando que é neste ou noutro municipio no que residen o maior número de días ao ano. No caso de que non se efectúen alegacións, a baixa só poderá levarse a cabo transcorrido o prazo sinalado para o efecto, co informe favorable do Consello de Empadroamento. Os expedientes con toda a súa documentación poden ser consultados no Departamento de Estadística do Concello sito na rúa Real, 15, de luns a venres, en horario de 9.00 a 14.00 horas. Cedeira, 12 de xaneiro de 2011. O alcalde José Luis Vergara Rey
24/01/2011 | Administración LocalMunicipal
Negreira
Aprobación definitiva da modificación do cadro de persoal orzamentario

ANUNCIO Aprobada definitivamente a modificación da plantilla orzamentaria ó non terse presentado reclamacións dende o anuncio de aprobación inicial efectuado no BOP n.° 228, de data 30 de novembro de 2010, faise pública mediante o presente anuncio a devandita modificación no que atinxe ó posto 10, inspector da Policía Local, no cal o grupo pasa a ser o A2. Negreira, 7 de xaneiro de 2011. Alcalde-presidente Jorge J. Tuñas Caamaño
24/01/2011 | Administración LocalMunicipal
Negreira
Persoal

ANUNCIO Aprobada definitivamente a modificación do anexo III da relación de postos de traballo vixente, no relativo á liña que figuran os datos da praza de inspector da Policía Local, que se verá alterada na columna 8.–Grupo/subgrupo, figurando A/A2, ó non terse presentado reclamacións en prazo contra a aprobación inicial publicada no BOP n.° 228, de data 30 de novembro de 2010, faise público neste intre o carácter definitivo da reclasificación da praza de inspector da Policía Local, co alcance que se di anteriormente. Negreira, 7 de xaneiro de 2011. Alcalde-presidente Jorge J. Tuñas Caamaño
24/01/2011 | Administración LocalMunicipal
Muros
Exposición ó público das listas de contribuíntes das taxas polos servizos de recollida e tratamento de lixo e sumidoiros

O Concello de Muros anuncia a exposición ó público das listas de contribuíntes das taxas polos servizos de recollida e tratamento de lixo e de sumidoiros correspondentes ó exercizo 2011, coa finalidade de que as persoas e as entidades interesadas poidan presentar as reclamacións que xulguen oportunas no prazo de vinte días hábiles contados des que se publique este anuncio no Boletín Oficial da Provincia. Durante este período poderánse presentar as solicitudes de bonificación que para os pensionistas e desempregados prevé o artigo 5 da ordenanza fiscal reguladora. As listas de contribuíntes e as solicitudes de bonificación estarán a disposición do público nas oficinas municipais. Muros 13 de xaneiro de 2011 O ALCALDE Asdo.: Domingos Dosil Cubelo
24/01/2011 | Administración LocalMunicipal
Rois
Aprobación definitiva do orzamento xeral do Concello de Rois para o exercicio 2011

En cumprimento do artigo 21.1 R) da Lei 7/85, de 2 de abril, de Bases de Réxime Local e do artigo 169.3 do Real Decreto Lexislativo 2/2004, polo que se aproba a Lei Reguladora de Facendas Locais, ordénase a publicación do Orzamento Xeral do Concello de Rois para o ano 2011, aprobado en sesión plenaria ordinaria de data 11 de decembro de 2010, co seguinte resumo por capítulos do estado de ingresos e do estado de gastos: Asimesmo, a plantilla de persoal aprobada para o 2010, de conformidade co artigo 126 do RD Lex 781/86, de 18 de abril, ten o seguinte contido: Rois, a 13 de xaneiro de 2011 O ALCALDE, D. Ramón Tojo Lens
24/01/2011 | Administración LocalMunicipal
San Sadurniño
Contratos adxudicados en 2010

ANUNCIO Mediante o presente publícase a relación dos contratos adxudicados definitivamente por este Concello, durante o exercico 2010, en cumprimento do establecido no artigo 138 da Lei 30/2007, de 30 de outubro, de contratos do sector público: San Sadurniño, 17 de xaneiro de 2011. O ALCALDE-PRESIDENTE Asdo.: Secundino García Casal
21/01/2011 | Administración LocalMunicipal
Pontedeume
Anuncio de adxudicación expediente nº SV-A-01-2010

a) Organismo: Concello de Pontedeume. b) Dependencia que tramita o expediente: Secretaría c) Nº expediente: SV-A-01-2010 a) Tipo de contrato: Contrato de servicio b) Descripción do Obxecto: Redacción do Plan Especial de Protección e Rehabilitación do casco histórico de Pontedeume. c) Medio de publicación dos anuncios de licitación: BOP e DOG d) Data de publicación dos anuncios de licitación: 30.11.2010 a) Tramitación: Urxente b) Procedemento: Aberto con multilicidade de criterios de valoración 4.- Presuposto base de Licitación: Importe sen ive: 170.180,08 €; IVE (18%): 30.632,42; importe total: 200.812,50 €. a) Data: 12.01.2011 b) Contratista: UTE PROYESTEGAL S. L. E DVEGA ARQUITECTURA, TERRITORIO E MEDIO AMBIENTE S. L PONTEDEUME c) Importe de adxudicación: Importe sen ive: 150.000 €; IVE (18%): 27.000 €; Importe total 177.000 € Pontedeume, o 14 de xaneiro de 2011 O alcalde Gabriel Torrente Piñeiro
21/01/2011 | Administración LocalMunicipal
Arteixo
Secretaría Xeral
Relación de vehículos abandonados

N/REFERENCIA: A-08/2 (Expte.01/2011) SRA. ALCALDESA-PRESIDENTA DO CONCELLO DE ARTEIXO Vehículos abandonados Presumido o abandono dos vehículos que de seguido se relacionan, e a fin de que sirva de notificación aos seus propietarios nos termos establecidos no art.59.4 da Lei 30/92, do 26 de novembro, de réxime xurídico das administracións públicas e do procedemento administrativo común, modificada pola Lei 4/99, do 13 de xaneiro, faise pública a relación co fin de que as persoas que acrediten ser os seus lexítimos donos poidan comparecer a retíralos do depósito municipal dentro dun prazo de 15 días, contados a partir do seguinte ó da inserción deste anuncio no Boletín Oficial da Provincia. Transcorrido este prazo, procederase ao seu tratamento como residuo sólido urbano. Relación de vehículos: Arteixo, 13 de enero de 2010. Asdo.: Pilar Souto Iglesias ALCALDESA
21/01/2011 | Administración LocalMunicipal
Rianxo
Recadación
Notificación liquidacións IBI-Urbana

Intentada a notificación da liquidación definitiva, que se relaciona a continuación, en concepto de Imposto sobre bens inmobles de natureza urbana, ó interesado que así mesmo se cita, no último enderezo coñecido, e non sendo posible practica-la mesma, de conformidade co disposto no art.59.5 da Lei 30/92, do 26 de novembro, de Réxime Xurídico das Administracións Públicas e do Procedemento Administrativo Común, procédese a súa notificación a través da publicación do presente anuncio, estando a disposición do interesado o expediente no departamento de Recadación do Concello de Rianxo. Ingreso: O importe da liquidación deberá ingresalo nas contas ordinarias que o Concello ten abertas nas oficinas colaboradoras. a) Se a notificación desta liquidación se recibiu entre os días 1 e 15 de cada mes, dende a data da recepción da notificación ata o día 20 do mes posterior, ou, se este non fose hábil, ata o inmediato hábil seguinte. b) Se a notificación desta liquidación se recibiu entre os días 16 e último de cada mes, dende a data da recepción da notificación ata o día 5 do segundo mes posterior, ou, se este non fose hábil, ata o inmediato hábil seguinte. Se, transcorridos os prazos anteriores, non se realizase o ingreso, procederase ó seu cobramento pola vía de constrinximento, cas recargas e xuros de demora legalmente esixibles. RECURSOS: Contra a presente resolución que remata a vía administrativa poderá interpoñer potestativamente, recurso de reposición perante o Sr. Alcalde-Presidente no prazo de un mes contados a partires do día seguinte ó da recepción da presente. Contra a resolución do recurso potestativo de reposición poderá interpoñer recurso contencioso-administrativo perante o Xulgado de esta orden xurisdiccional, no seu caso, no prazo de dous meses contados a partires do día seguinte ó da notificación da resolución expresa do nomeado recurso. Se a resolución non fora expresa o prazo para interpoñe-lo recurso contencioso-administrativo será de seis meses contados a partires do día siguiente ó que se produzca a desestimación por silencio administrativo. Non Obstante, poderá interpoñer directamente o recurso constencioso-administrativo citado ante o organo competente da orde xurisdiccional contencioso-administrativo, sen necesidade de interpoñe-lo recurso potestativo de reposición, no prazo de dous meses contado dende o día seguinte ó da notificación da presente. E todo isto sen perxuizo de que poida ejercitar calquera outro recurso que estime procedente. O que se publica a efectos da súa notificación. Rianxo, a 24 de novembro de 2010 O Alcalde-Presidente Asdo. Pedro Piñeiro Hermida.
21/01/2011 | Administración LocalMunicipal
Cambre
Avocación de competencias

Esta Alcaldía, con data do día 10 de xaneiro de 2011, ditou a Resolución que se transcribe a continuación: “Dona Yesenia Maria Aritmendi Dourado, quinta tenente de alcalde, presentou a súa baixa por enfermidade con data do día 10 de xaneiro de 2011. Por Resolución de Alcaldía número 224/2010, de data 29 de xaneiro, de delegación de atribucións da Alcaldía nos membros da Xunta de Goberno Local, conferiuse a delegación xenérica da área de Asuntos Sociais, Sanidade, Persoal e Réxime Interior a prol da quinta tenente de alcalde dona Carmen Tato Lago. De conformidade co establecido no artigo 14 da Lei 30/1992, de 26 de novembro, de réxime xurídico das administracións públicas e do procedemento administrativo común, e artigo 50.3 do Regulamento orgánico municipal, respecto da avocación de asuntos, resolvo: Primeiro: Avocar a delegación xenérica efectuada a prol de dona Yesenia Maria Aritmendi Dourado dende o día 10 de xaneiro de 2010 ata a súa incorporación, a partir da cal continuará no exercicio das funcións que lle foron delegadas por esta Alcaldía segundo Resolución de data 29 de xaneiro de 2010. Segundo: Publicar a resolución no Boletín Oficial da Provincia e dar conta ao Pleno na vindeira sesión que teña lugar.” Cambre, 10 de xaneiro de 2011 O alcalde Antonio Varela Saavedra
21/01/2011 | Administración LocalMunicipal
Curtis
Aprobación definitiva orzamento 2011

En cumprimento do disposto no artigo 169.3 do Real Decreto Lexislativo 2/2004, de 5 de Marzo, Texto Refundido da Lei Reguladora das Facendas Locais, faise público que transcorrido o prazo de información pública do expediente do orzamento xeral do Concello para o exercicio 2011, aprobado inicialmente en sesión plenaria de 17 de decembro de 2010, e non téndose presentado reclamación administrativa algunha contra o mesmo durante o período de exposición, considérase definitivamente aprobado, sendo o seu resumo por capítulos o seguintes: Capítulo 1, Impostos directos.646.741,46 Capítulo 2, Impostos indirectos. 70.000,00 Capítulo 3, Taxas e outros ingresos. 775.931,59 Capítulo 4, Transferencias correntes.866.502,80 Capítulo 5, Ingresos patrimoniais. 28.300,00 Capítulo 6, Enaxenación de inversións reais.0,00 Capítulo 7, Transferencias de capital. 349.667,68 Capítulo 8, Activos financeiros.0,00 Capítulo 9, Pasivos financeiros. 98.280,72 Capítulo 1, Gastos de persoal.943.937,54 Capítulo 2, Compra de bens correntes e de servizos.……………………….1.297.061,40 Capítulo 3, Gastos financeiros.10.829,21 Capítulo 4, Transferencias correntes.10.220,00 Capítulo 6, Inversións reais.523.625,57 Capítulo 7, Transferencias de capital.0,00 Capítulo 8, Activos financeiros.0,00 Capítulo 9, Pasivos financeiros.49.750,53 Do mesmo xeito en cumprimento do disposto no artigo 127 do RDL 781/1986, de 18 de Abril, faise pública a plantilla de persoal: Segundo o disposto no artigo 171.1 do citado Real decreto lexislativo 2/2004, poderase interpoñer directamente contra o referenciado orzamento xeral, recurso contencioso-administrativo ante a Sala correspondente do Tribunal Superior de Xustiza de Galicia, no prazo de dous meses a contar dende a data seguinte á publicación deste anuncio. Curtis, 17 de xaneiro de 2011 O alcalde Asdo: Javier Francisco Caínzos Vázquez
21/01/2011 | Administración LocalMunicipal
A Coruña
Instituto Municipal A Coruña Espectáculos
Modificación da resolución de nomeamento dos membros do tribunal de selección da praza de director do teatro Rosalía Castro

Modifícase a resolución da Vicepresidenta do Instituto Municipal Coruña Espectáculos (IMCE) de 13 de decembro de 2010, publicada o 21 de decembro no Boletín Oficial da Provincia da Coruña, relativa á lista definitiva de admitidos e nomeamento dos membros do Tribunal de selección para a praza de Director do Teatro Rosalía Castro, no referente á composición de dous membros do Tribunal de selección, do seguinte xeito: Titular: Natzaret Safari Marmaneu Suplente: Izzan Sisques Januario Titular: Marius Ionel Gorgon Sanchez Uran Suplente: Vivencia Rodriguez Cordoba Gandulfo A Coruña, 10 de xaneiro de 2011. María Xosé Bravo San José Vicepresidenta do IMCE
21/01/2011 | Administración LocalMunicipal
Culleredo
Economía, Facenda, Réxime Interior
Lista provisional complementaria de admitidos e excluídos (seis prazas policía local)

Por Resolución da Concelleira de Economía, Facenda, Réxime interior e Seguridade, de 13/01/2011, resolveuse o seguinte: 1. Aprobar unha lista provisional de admitidos e excluídos no proceso selectivo convocado para cubrir seis prazas de policía, complementaria á aprobada por Resolución de 30/12/2010, de acordo co seguinte detalle: 2. Os aspirantes excluídos disporán dun prazo de 10 días hábiles contados dende o seguinte ao da publicación da resolución no Boletín Oficial da Provincia para poder corrixir, no seu caso, o defecto que motivase a exclusión, conforme ao disposto no artigo 71 da Lei 30/1992, para a presentación de reclamacións. Culleredo, 13 de xaneiro de 2011. A CONCELLEIRA DE ECONOMÍA, FACENDA, RÉXIME INTERIOR E SEGURIDADE. Alicia Ferreiro Varela
21/01/2011 | Administración LocalMunicipal
Cee
Solicitude de licenza municipal de actividade

Téndose solicitado deste Concello por Sociedad de Salvamento y Seguridad Marítima, con CIF Q-2867021-D, a licenza municipal de actividade para a instalación dun heliporto, a emprazar no lugar de Ruibo (Lires), deste Concello; en cumprimento do disposto no artigo 8º.3 do Decreto 133/2008, de 12 de xuño, polo que se regula a avaliación de incidencia ambiental, sométese o devandito expediente ao trámite de información pública por un período de vinte días a partir da publicación do último anuncio, ben no Boletín Oficial da Provincia da Coruña ou no Diario Oficial de Galicia, co fin de que poida examinarse o expediente nas oficinas municipais polas persoas que se consideren afectadas pola actividade que se pretende instalar e poidan alegar o que consideren oportuno. Cee, 14 de xaneiro de 2011 O alcalde Ramón Vigo Sambade
21/01/2011 | Administración LocalMunicipal
Teo
Aprobación provisional derogación de ordenanza fiscal

Téndose aprobado provisionalmente a derogación da Ordenanza Fiscal Reguladora da Taxa polo servizo de transporte adaptado, mediante acordo do Pleno da Corporación de data 29/12/2010 e, dando cumprimento ao disposto no artigo 17 do Real Decreto Lexislativo 2/2004, de 5 de marzo, Texto Refundido da Lei Reguladora das Facendas Locais, procédese á súa exposición pública no Taboleiro de anuncios desta Entidade, durante trinta días, a contar dende a publicación deste Edicto no Boletín Oficial da Provincia, có fin de que os interesados poidan examinar o expediente e formular as reclamacións que estimen oportunas. De non presentarse reclamacións no citado prazo, o acordo provisional elevarase automáticamente a definitivo. Teo, 7 de xaneiro de 2011. O ALCALDE ACCTAL. Rafael Sisto Edreira Xunto remito edicto sobre o acordo provisional de derogación da Ordenanza Fiscal Reguladora da Taxa por Servizo de Transporte Adapatado. Teo, 3 de xaneiro de 2011 O ALCALDE Martiño Noriega Sánchez
21/01/2011 | Administración LocalMunicipal
Outes
Aprobación do padrón fiscal do subministro de auga potable do cuarto trimestre de 2010

ANUNCIO A Xunta de Goberno Local deste Concello, en sesión de 30 de decembro de 2010, aprobou o padrón de contribuintes da taxa polo servicio de subministro de auga potable do 4.° trimestre de 2010, composto por un total de 1.247 recibos, comenzando por Elisa Andrea Toncu Sylla, Ramón, e rematando por Zuleyka Falces Banner, Manuel. De acordo co disposto no artigo 102.3 da Lei Xeral Tributaria, o padrón aprobado expóñese ao público nas oficinas do Concello durante 15 días hábiles, contados a partir do día seguinte ao da publicación deste anuncio no BOP. Esta exposición, por prazo de quince días dende a correspondente publicación, servirá de notificación colectiva a tódolos contribuíntes, nos termos establecidos no artigo 102.3 da Lei 58/2003, do 17 de decembro, xeral tributaria. Contra as liquidacións incorporadas ao padrón, tódolos interesados poderán interpor RECURSO DE REPOSICIÓN ante a Xunta de Goberno Local, segundo o disposto no artigo 14.2 do RDL 2/2004, do 5 de marzo, polo que se aproba o texto refundido da Lei reguladora das facendas locais, no prazo DUN MES contado dende o día seguinte ao remate da exposición ao público do padrón. A interposición do recurso non suspende a eficacia das liquidacións correspondentes, agás que se solicite a suspensión e se presente garantía nos termos establecidos no apartado i) do precepto anteriormente mencionado. Contra a desestimación do recurso de reposición poderase interpor RECURSO CONTENCIOSO-ADMINISTRATIVO, no prazo de dous meses dende a notificación da resolución expresa ou de seis meses dende que se produza a desestimación presunta. Tamén se poderá interpor calquera outro recurso que se estime conveniente. O prazo de cobro en período voluntario abranguerá dende o día 28 de xaneiro 2011 ata o día 28 de marzo de 2011.0 pago realizarase mediante domiciliación bancaria ou en efectivo na conta que ten aberta o Concello na entidade bancaria: La Caixa. Transcorrido o período de cobro sinalado, iniciarase o período executivo que determina o dereito a percibir o recargo de apremio e os intereses de demora, de acordo co previsto no art.28 da Lei Xeral Tributaria. Satisfarase o recargo do 5% cando se ingrese totalmente a débeda tributaria antes da notificación da providencia de apremio, sen que se esixan intereses de demora; satisfarase o 10% cando se ingrese totalmente a débeda tributaria con posterioridade á notificación da providencia de apremio, e dentro do prazo establecido pola mesma, sen que se esixan intereses de demora; satisfarase o 20% cando non se ingrese a totalidade da débeda tributaria ou con posterioridade ao prazo concedido na providencia de apremio, e se esixirán intereses de demora que correspondan ao inicio do período executivo. Outes, 11 de xaneiro de 2011. O ALCALDE Asdo.: Carlos Enrique López Crespo
21/01/2011 | Administración LocalMunicipal
A Laracha
Aprobación definitiva ordenanza prezo público

Quedando definitivamente aprobada por acordo do Pleno do Concello en sesión ordinaria de data 24 de novembro do 2010 e polo transcurso do período de exposición pública sen que se teñan presentado reclamacións o establecemento do prezo público pola venda de cafés, bebidas e similares nas cafeterías municipais de Laracha, de Paiosaco e de Caión así como a ordenanza reguladora do prezo público pola venda de cafés, bebidas e similares nas cafeterías municipais de Laracha, de Paiosaco e de Caión, publícase no Boletín Oficial da Provincia o texto íntegro da ordenanza. Contra este acordo pódese interpoñer directamente recurso contencioso-administrativo no prazo de dous meses a partir do día seguinte á presente publicación. De conformidade co disposto nos artigos 2.1 e) e 127 do Texto refundido da Lei reguladora das Facendas Locais aprobado por real decreto lexislativo 2/2004, do 5 de marzo, este Concello establece os prezos públicos pola venda de cafés, bebidas e similares nas cafeterías de Laracha, sita no do edificio de servicios múltiples, de Paiosaco, sita no edificio socio cultural, e de Caión, sita na oficina de turismo, que se regulará polo disposto nos artigos 41 a 47 da devandita norma, pola Lei 8/1989 de Taxas e Prezos Públicos e polo disposto na presente Ordenanza. Esíxense os prezos públicos pola venda de cafés, bebidas e similares nas cafeterías de Laracha, de Paiosaco e de Caión. Estarán obrigados ao pagamento destes prezos as persoas que consuman os cafés, bebidas e similares obxecto desta ordenanza nas cafeterías de Laracha, de Paiosaco e de Caión. A obriga de pagar o prezo público nace dende que se inicia a prestación do servicio. O pagamento do prezo público farase no momento da prestación do servizo. Para o non previsto nesta Ordenanza, estarase ao disposto no Texto refundido da Lei reguladora das Facendas Locais aprobado polo Real Decreto Lexislativo 2/2004, do 5 de marzo, na Lei 8/1989 de Taxas e Prezos Públicos e demais normativa vixente A presente ordenanza entrará en vigor unha vez aprobada definitivamente, publicada no Boletín Oficial da Provincia e teña transcorrido o prazo de 15 días que sinala o artigo 65.2 da Lei 7/85, de 2 de abril, reguladora das bases de réxime local, permanecendo vixente ata que se acorde a súa modificación ou derrogación expresa. A Laracha, a 13 de xaneiro do 2011 O alcalde José Manuel López Varela
21/01/2011 | Administración LocalMunicipal
Teo
Exposición pública de informe

De conformidade có disposto nos artigos 4.4 e 5.4 da Lei 15/2010, de 5 e xullo, de modificación da Lei 3/2004, de 29 de decembro, pola que se estabrecen medidas de loita contra a morosidade nas operacións comerciais, emitiuse informe pola Intervención e Tesourería Municipais de data 23/12/2010 sobre o cumprimento dos prazos estabrecidos na citada lei, dándose conta do mesmo ao Pleno da Corporación en sesión de data 29/12/2010. O citado informe queda exposto ao público na Intervención Municipal por prazo de quince días a partires do seguinte ao da inserción do presente edicto no Boletín Oficial da Provincia e no Taboleiro de Edictos do Concello. Teo, 7 de xaneiro de 2011. O ALCALDE ACCTAL. Rafael Sisto Edreira
27/01/2011 | Administración LocalMunicipal
Arzúa
Licenza apertura centro psicotécnico

Tramitándose expediente a instancia de Don Yiping Palancarejo Bercu, en representación de Psicotécnico Arzúa, S. C., sobre solicitude de licenza de apertura de centro psicotécnico, cuia actividade se proxecta desenvolver no local baixo da edificación sinalada co número 55 da rúa de Lugo, desta localidade. Aos efectos previstos no artigo 86 da Lei 30/1992, do 26 de novembro, de réxime xurídico das administracións públicas e do procedemento administrativo común, sométese este a información pública por período de vinte días hábiles, a contar dende o día seguinte á inserción do presente anuncio no Boletín Oficial da Provincia, período durante o cal, todas aquelas persoas interesadas poderán examinar o expediente nas oficinas xerais da Casa do Concello en horario de 9:00 horas a 14:30 horas, e no seu caso formular as alegacións que estimen procedentes. Arzúa, 18 de xaneiro de 2011 O alcalde Asdo.: Xaquín García Couso
27/01/2011 | Administración LocalMunicipal
A Coruña
Servizo de Persoal
Deixar sen efecto varias convocatorias

Servizo de Persoal ANUNCIO Por resolución do tenente de alcalde delegado de persoal, por delegación da Xunta de Goberno Local, de data 27 de decembro de 2010, resolveuse o seguinte: Deixar sen efecto as convocatorias para a provisión polo sistema de libre designación dos postos de traballo de xefe de Departamento de Intervención e Disciplina Urbanística e xefe de Departamento de Xestión do Solo, e xa que logo, deixar sen efecto a resolución do tenente de alcalde delegado de persoal, por delegación da Xunta de Goberno Local de data 01 de marzo de 2010, n.º RES/AYT/2783/2010 do libro de resolucións, pola cal aprobábanse as citadas convocatorias. Así mesmo, por resolución do tenente de alcalde delegado de persoal, por delegación da Xunta de Goberno Local, de data 27 de decembro de 2010, resolveuse o seguinte: Deixar sen efecto a convocatoria específica 31/08 para a cobertura, dentro do proceso extraordinario de funcionarización derivado da oferta de emprego público do ano 2008, dunha praza de axudante de bibliotecas, arquivos e museos e xa que logo deixar sen efecto parcialmente a resolución do tenente de alcalde delegado de persoal, por delegación da Xunta de Goberno Local, de data 28 de xuño de 2010, n.º RES/AYT/10438/2010, pola cal aprobábanse, entre outras, a citada convocatoria. A Coruña, 19 de xaneiro de 2011. O director de Servizos Xerais, Facenda e Interior Asdo. Juan Manuel Díaz Villoslada
27/01/2011 | Administración LocalMunicipal
Oroso
Anuncio da adxudicacion definitiva - Expediente de contratación núm.2010/041- “Construcción do cementerio municipal de Marzoa”

Por Resolución de alcaldía de data 04/01/2011 acordouse a adxudicación definitiva do contrato para a execución da obra denominada “Construcción do Cementerio Municipal de Marzoa”, á empresa C. Aldasa S. L. U O importe da adxudicación ascendeu a 411.946,63 euros (IVE incluido). O que se publica para os efectos do artigo 138 da Lei 30/2007, de 30 de outubro, de Contratos do Sector Público. Oroso, 20 de xaneiro de 2011. O alcalde-presidente Manuel Mirás Franqueira
27/01/2011 | Administración LocalMunicipal
Brión
Anuncio das listas provisionais de admitidos e excluídos do proceso de selección de persoal laboral fixo para o acceso a unha praza vacante de monitor/a deportivo/a, en procedemento de consolidación de emprego temporal

Esta alcaldía, unha vez rematado o prazo establecido para presentar as solicitudes para participar no proceso selectivo dunha praza vacante de MONITOR/A DEPORTIVO/A, en procedemento de consolidación de emprego temporal, convocada mediante anuncio publicado no Boletín Oficial do Estado nº 285 de data 15 de novembro de 2010, no Diario Oficial de Galicia nº 168 de data 2 de setembro de 2010, e segundo a base quinta das Bases xerais reguladoras do proceso, publicadas no Boletín Oficial da Provincia da Coruña, nº 216 de 2 de setembro de 2010, dictou a seguinte resolución: 1º.- Aprobar a lista provisional de admitidos e excluídos do proceso selectivo convocado para a provisión desta praza: NINGÚN 2º.- Conceder o prazo de dez (10) días hábiles, contados a partir do seguinte ao da publicación desta resolución no BOP, para subsanar os defectos que motivaron a exclusión ou omisión da relación de admitidos e excluídos. Así o manda e asina o señor alcalde, D. José Luis García García, en Brión a 20 de xaneiro de 2011. O alcalde Ante mín Felix Bernardo Fandos Jorquera O secretario Javier Nieves González
27/01/2011 | Administración LocalMunicipal
Ponteceso
Aperturas de Establecementos
Licenza de apertura

Mercedes Trillo Bravo solicitou neste concello unha licenza municipal para abrir ó público unha clínica dental na avda. Eduardo Pondal, 19, entreplanta A (Ponteceso). Este expediente expoñerase ó público durante vinte días hábiles, que comezarán a contar dende o día seguinte ó da publicación deste anuncio no Boletín Oficial da Provincia (BOP). Todas as persoas que se consideren afectadas poderán examinar o expediente e presentar por escrito as reclamacións ou observacións que consideren oportunas, na Secretaría deste concello, en horario de 9.00 h a 14.00 h, de luns a venres. Ponteceso, 21 de xaneiro de 2011 O alcalde José Luis Fondo Aguiar
27/01/2011 | Administración LocalMunicipal
Brión
Anuncio das listas provisionais de admitidos e excluídos do proceso de selección de persoal laboral fixo para o acceso a unha praza vacante de traballador/a social, en procedemento de consolidación de emprego temporal

Esta alcaldía, unha vez rematado o prazo establecido para presentar as solicitudes para participar no proceso selectivo dunha praza vacante de TRABALLADOR/A SOCIAL, en procedemento de consolidación de emprego temporal, convocada mediante anuncio publicado no Boletín Oficial do Estado nº 285 de data 15 de novembro de 2010, no Diario Oficial de Galicia nº 168 de data 2 de setembro de 2010, e segundo a base quinta das Bases xerais reguladoras do proceso, publicadas no Boletín Oficial da Provincia da Coruña, nº 216 de 2 de setembro de 2010, dictou a seguinte resolución: 1º.- Aprobar a lista provisional de admitidos e excluídos do proceso selectivo convocado para a provisión desta praza: 2º.- Conceder o prazo de dez (10) días hábiles, contados a partir do seguinte ao da publicación desta resolución no BOP, para subsanar os defectos que motivaron a exclusión ou omisión da relación de admitidos e excluídos. Así o manda e asina o señor alcalde, D. José Luis García García, en Brión a 20 de xaneiro de 2011. O alcalde Ante mín Esteban Francisco Engel Montegrifo O secretario Javier Nieves González
27/01/2011 | Administración LocalMunicipal
Noia
Secretaría
Aprobación definitiva da revogación da delegación á Deputación da Coruña das competencias en materia de xestión, inspección e recadación dos impostos municipais IBI e IAE

O Pleno da Corporación municipal, en sesión ordinaria que tivo lugar o 26 de novembro de 2010, adoptou o acordo de revogación da delegación á Deputación da Coruña das competencias en materia de xestión, inspección e recadación dos impostos municipais IBI e IAE. Alcanzando dita revogación as seguintes competencias: - Xestión e recadación voluntaria e executiva do imposto de bens inmobles, tanto de natureza rústica como urbana ou do imposto municipal que o complete ou substitúa no futuro. - Xestión e recadación voluntaria e executiva do imposto sobre actividades económicas ou do imposto municipal que o complemente ou substitúa no futuro, así como a facultade para, de acordo co previsto no artigo 92 da Lei reguladora das facendas locais, solicitar da Administración Tributaria do Estado a Delegación das funcións de xestión censal e inspección, e establecer con dita inspección en relación as funcións. Faise público, de acordo ao establecido nos artigos 70.2. da Lei 7/1985, do 2 de abril, reguladora das bases de réxime local, e 196.1. do Real decreto 2568/1986, do 28 de novembro, polo que se aproba o Regulamento de organización, funcionamento e réxime xurídico das entidades locais, que dita revogación quedou aprobada definitivamente ao non terse presentado ningunha reclamación ou suxestión durante o período de exposición ao público do expediente. Contra este acordo, que pon fin á vía administrativa, poderase interpoñer recurso contencioso-administrativo no prazo de dous meses, contados desde o día de publicación do presente anuncio no Boletín Oficial da Provincia da Coruña, ante os Xulgados do Contencioso-Administrativo, sen prexuízo de que se poida interpoñer calquera outro que se estime pertinente. Noia, 17 de xaneiro de 2011 O alcalde, Asdo. Rafael García Guerrero